《紫苏》
宋代·章甫

吾家大江南，生长惯卑湿。
早衰坐辛勤，寒气得相袭。
每愁春夏交，两脚难行立。
贫穷医药少，未易办芝朮。
人言常食饮，蔬茹不可忽。
紫苏品之中，功具神农述。
为汤益广庭，调度宜同橘。
结子最甘香，要待秋霜实。
作腐罂粟然，加点须姜蜜。
由茲颇知殊，每就畦丁乞。
飘流无定居，借屋少容膝。
何当广种艺，岁晚愈吾疾。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。